Lubjanka

Lubjanka (russisk: Лубянка) er det uoffisielle navnet på en kontorbygning ved Lubjankaplassen i Moskva, opprinnelig bygd i 1897–1898.

De sovjetiske hemmelige tjenestene hadde sitt hovedkvarter i Lubjanka. Bygningen omfattet videre KGBs sentrale fengsel og arkiv. Det ble, som en form for svart humor, sagt at Lubjanka var Moskvas høyeste bygning, fordi en kunne se Sibir fra kjelleren (jamfør Gulag). Mange politiske fanger ble avhørt, torturert og henrettet i fengselet.

Etter oppløsningen av Sovjetunionen har den russiske sikkerhetstjenesten FSB hatt sitt hovedkvarter i Lubjanka. Bygningen inneholder også et KGB-museum.

 Referanser 

Kategori:Fengsler
Kategori:Byggverk i Moskva
Kategori:Severdigheter i Moskva
Kategori:Byggverk fullført i 1898